ועדת הפנים והגנת הסביבה, כנסת 19, פרוטוקול מספר 31, 2013-05-27 10:00

מירי רגב: בוקר טוב.

מירי רגב: אנחנו פותחים את ישיבת ועדת הפנים והגנת הסביבה של הכנסת בדיון בסוגיית חוף פלמחים, כפר הנופש.

מירי רגב: הנושא הזה נמצא כבר משנת 2000 על סדר היום הציבורי, הממשלתי.

מירי רגב: יוזמת המועצה האזורית גן רווה להקים כפר נופש ברצועת חוף פלמחים דרומית לקיבוץ פלמחים.

מירי רגב: בשנת 2004 יצאו למכרז.

מירי רגב: החברה שזכתה במכרז היא חברת "אבלין".

מירי רגב: היא נמצאת כאן החברה שזכתה?

מירי רגב: לא נמצאים פה.

<יפה שפירא: הם הוזמנו.

מירי רגב: בשנת 2008 החלו ההתנגדויות להקמת הכפר מכיוון שהכפר אמור להיבנות עד 100 מטר מרצועת החוק, וזה נוגד את הצעת חוק החופים שאושר ב-2004.

מירי רגב: החוק אומר שאי אפשר לבנות 100 מטר מקו החוף, ו-300 מטר ממנו מחייבים היתר מיוחד.

מירי רגב: ועדת הפנים התכנסה, ביקשה להעביר את זה למבקר המדינה, מבקר המדינה ביקש להעביר את זה ליועץ המשפטי לממשלה.

מירי רגב: עורכת הדין שרית דנה דנה בנושא ואמרה שאין שום בעיה עם המכרז – הוא עמד לפי נהלים, פעל כשורה, וחוק החופים החדש לא חל על כפר הנופש.

מירי רגב: למרות עמדת המשנה ליועץ המשפטי לממשלה השר להגנת הסביבה לשעבר גלעד ארדן פנה בהצעת מחליטים לממשלה, וביקש לבטל את הפרויקט יחד עם ארגוני סביבה והגורמים הנוספים.

מירי רגב: הממשלה החליטה לבטל את הפרויקט.

מירי רגב: בימים אלה אנחנו נמצאים בשלב של גישור.

<יובל פלד: היא החליטה גם להכריז על זה כגן לאומי.

תמר זנדברג: הוועדה המחוזית?

<יובל פלד: לא, הממשלה.

מירי רגב: בימים אלה אנחנו נמצאים בגישור.

מירי רגב: המגשר הוא מני מזוז.

מירי רגב: החברה טוענת לפיצוי של 100 מיליון שקלים בעקבות ההיערכות וההכנה שלהם לכפר נופש, והמדינה מצדה מוכנה לשלם כ-15-10 מיליון שקלים.

מירי רגב: זה הסטטוס של ההתגלגלות משנת 2000.

<ערן ניצן: הממשלה החליטה לבחון את התכנית מחדש.

<ערן ניצן: היא לא החליטה פוזיטיבית לבטל.

מירי רגב: היא החליטה להעביר את זה לוועדה מחוזית.

<ערן ניצן: לוועדה המחוזית כדי לשקול את הנושא שוב.

מירי רגב: כרגע כל הפרויקט נמצא בהקפאה.

מירי רגב: אם הולכים לגישור זה אומר שהממשלה כן רוצה ללכת לכיוון של גן לאומי ולא של כפר נופש.

מירי רגב: זה מה שאני מבינה מהחלטת הממשלה, אחרת לא היו הולכים לגישור.

<ערן ניצן: החלטת הממשלה דיברה על בחינת התכנית מחדש, ובמסגרת זאת גם רשות הטבע והגנים מציעה תכנית להפוך את המקום לגן לאומי.

מירי רגב: בסדר גמור.

מירי רגב: זה אומר שבהפיכת המקום לגן לאומי אנחנו לא הולכים לכיוון של כפר נופש, ולכן הגישור קיים כדי להגיע לאיזונים ותיאום בין החברה שזכתה לבין המדינה.

מירי רגב: לפני שנדבר על סוגית חוף פלמחים, לתשומת לב משרד הפנים – ואני גם אדבר על זה עם השר – אנחנו בכלל צריכים לשמור על חופי המדינה.

מירי רגב: אין לנו הרבה חופים.

מירי רגב: כאזרחים אנחנו רוצים ליהנות ממשאבי הטבע שלנו ומהחופים.

מירי רגב: אנחנו לא צריכים לנסוע לחו"ל כדי ליהנות מחופים.

מירי רגב: יש לנו פה חופים נהדרים.

מירי רגב: אנחנו צריכים לראות, עם כל הכבוד לתיירות ולבתי מלון ולעסקים, שלא יהיו בקרבת חוף, אלא שכאזרחים נוכל ליהנות מהחופים.

מירי רגב: את זה אני גם אומרת כאן למשרד התיירות.

מירי רגב: אנחנו בעד תיירות, אנחנו בעד קידום תיירות, אבל בסוף אנחנו צריכים לראות איך אנחנו עושים את האיזון הנכון בין מדינה שרוצה לעהביא תיירות ולעודד עסקים, אבל מצד שני גם לשמור על משאבי הטבע שלנו וליהנות מחופי המדינה.

מירי רגב: אחת הסוגיות העיקריות שאני מתכוונת להתעסק בה זה בנושא חופי המדינה – גם בנושא המחיר של כניסה לחופי המדינה, שאנחנו צריכים לשלם על זה כל כך הרבה כסף, וגם מכך שאנחנו רוצים ליהנות מחוף נקי, לא מזוהם וזמין כדי שנוכל ליהנות מהחופים של המדינה.

מירי רגב: זה פתיח לסוגיית החופים.

מירי רגב: אנחנו נכנסים עכשיו לעניין של פלמחים.

מירי רגב: אני רוצה לשמוע קודם כול את משרד הפנים: איפה עומד המשא ומתן?

מירי רגב: האם ישנם עוד פרויקטים לאורך חופים?

מירי רגב: קראתי את דוח מבקר המדינה, וראיתי שיש שם עוד כמה תכניות להקים כפרי נופש או משהו בסגנון עד 100 מטר מחוף הים.

מירי רגב: זה שהחוק התקבל זה לא אומר שאנחנו לא יכולים להחיל את זה על פרויקטים שהיו.

מירי רגב: אני מזכירה לכם שאת חוק ששינסקי החלנו מצוין.

מירי רגב: זאת אומרת כשזה נוח מחילים, וכשהזה לא נוח, כנראה, לא מחילים.

מירי רגב: אז אנחנו צריכים להחליט כיצד אנחנו פועלים כשמדובר במשאבי טבע גם אם זה לא מכניס כל כך הרבה כסף לקופת המדינה.

מירי רגב: מי יכול להציג פה את עמדת הממשלה בעניין הפיצוי?

<ערן ניצן: זאת שאלת מיליון הדולר שאני לא חושב שמישהו יכול להציג אותה.

<יובל פלד: מנהל מקרקעי ישראל מנהל את המשא ומתן הזה.

<יפה שפירא: הם אישרו שהם באים.

מירי רגב: מישהו יכול לעשות בדיקה מה קורה עם ממ"י?

מירי רגב: נתחיל עם משרד הפנים.

<דניאלה פוסק: שמי דניאלה פוסק, ואני מתכננת מחוז מרכז.

<דניאלה פוסק: מתוקף תפקידי אני יכולה להתייחס כמובן למה שקורה במחוז מרכז, ובוודאי למה שקורה בתכנית הזאת.

<דניאלה פוסק: אנחנו מדברים על כפר נופש שמעוגן בתכניות הן ברמה הארצית, הן ברמה המחוזית והן ברמה המקומית.

<דניאלה פוסק: בעקבות החלטת הממשלה שהייתה ב-2010 שהפנתה את הנושא למוסדות התכנון בבקשה לבחון את הנושא בלי אמירה פוזיטיבית או נגטיבית, כמו שנאמר, אלא פשוט פנתה למוסדות התכנון בבקשה לבחון את הנושא, התקיים דיון בוועדה המחוזית ונקבע כי ייבחנו חלופות לכפר הנופש באותו תחום שמיועד לכפר נופש על-פי תכניות מתאר ארציות ועל-פי תכנית המתאר המחוזית שתקפה באזור.

מירי רגב: מה זאת אומרת "לפי אותו אזור"?

מירי רגב: אבל האזור הוא עד 100 מטר מהחוף, וזה בניגוד לחוק החופים.

<דניאלה פוסק: אני אתקן ואבהיר.

<דניאלה פוסק: כפר הנופש כפי שהוא מתוכנן נמצא מחוץ לתחום 100 מטר מהחוף.

<דניאלה פוסק: הוא נמצא בין 100 מטר ל-300 מטר.

<דניאלה פוסק: ככה הוא תוכנן, וככה הוא קודם.

<דניאלה פוסק: הוא קודם על-פי תכניות מאושרות.

<דניאלה פוסק: המחאה שהתעוררה נגד כפר הנופש והבקשה של הממשלה לבחון את זה מחדש התייחסה לכפר נופש שאינו נמצא בתחום 100 מטר, אלא מחוץ להם.

מירי רגב: אז למה היא התנגדה לו?

<דניאלה פוסק: אני כרגע מדווחת.

מירי רגב: אז אני שואלת – איפה ההתנגדות?

מירי רגב: למה הייתה התנגדות?

מירי רגב: אם זה נמצא לפי חוק החופים החדש אז מה הבעיה?

<דניאלה פוסק: מכיוון שהמחאה הציבורית שקמה באותה תקופה התייחסה לעצם חסימת מעבר של חוף שהוא היום חוף פתוח, והוא הופך לחוף בנוי על-ידי כפר נופש.

<דניאלה פוסק: מכיוון שאותו אזור גובל מצד אחד בקיבוץ פלמחים שנמצא מצפון לאותו אזור, ומדרומה לו – בגן לאומי; שגם הוא גן לאומי שנמצא היום בהחזקה של רט"ג.

מירי רגב: לגן לאומי אין התנגדות של התושבים?

<קריאה: להפך.

<קריאה: רוצים שזה יהיה גן לאומי.

<דניאלה פוסק: במקביל לבדיקת החלופות שנעשתה בידי רט"ג פעלה רשות הטבע והגנים והגישה תכנית אשר מסדירה את אותם שטחים שיכולים להצטרף לגן הלאומי, ואותה תכנית מבטלת במהותה את כפר הנופש.

<דניאלה פוסק: התכנית הזאת הוגשה לוועדה המחוזית ונדונה פעם אחת ב-18 בפברואר השנה.

<דניאלה פוסק: מאחר שהוועדה המחוזית הייתה ערה לכך שביטול כפר הנופש אינו רק עניין מחוזי, אלא מביא אתו שינוי של שתי תכניות מתאר ארציות שאינן בסמכותה של הוועדה המחוזית, אלא של המועצה הארצית – אחת מהן היא תמ"א 13 שהיא תכנית המתאר הארצית אשר מעגנת את כל נושא החופים במדינת ישראל, כולל מיקום של אתרים לתיירות ולנופש ופנאי ומסמנת את כפר הנופש בתוכה, ותמ"א 12 שהיא תכנית מתאר ארצית לתיירות אשר קובעת כי ביטול של כפר נופש יכול להיעשות אך ורק לאחר שנבחנו ונמצאו חלופות לאותו כפר נופש.

<דניאלה פוסק: מכיוון שכך סברה הוועדה המחוזית כי מן הראוי לדעת מהי מדיניות המועצה הארצית שאמונה על כל נושא התכנון ברמה הארצית.

<דניאלה פוסק: לאחר קיומו של אותו דיון התקבלה חוות דעת של המשנה ליועץ המשפטי לממשלה עורכת הדין שרית דנה שסברה כי מן הראוי שהוועדה המחוזית תדון בכפר הנופש לגופו ולא תמתין להכרעת המועצה הארצית.

<דניאלה פוסק: לפיכך אנחנו מביאים את תכנית מ"ח 297 שהיא אותה תכנית שמסדירה את גן לאומי פלמחים ומבטלת את כפר הנופש לדיון נוסף אשר יתקיים במהלך חודש יוני.

מירי רגב: זאת אומרת אתם מעלים את כפר הנופש.

<קריאות: לא.

מירי רגב: סליחה, את ביטול כפר הנופש והעברתו לגן לאומי.

<דניאלה פוסק: ביטולו.

<רות יוסף: ביטולו.

<רות יוסף: כי אין אלטרנטיבות.

מירי רגב: למה אין אלטרנטיבות?

מירי רגב: אומרים פה שיש אלטרנטיבות.

<דניאלה פוסק: אני אציין בעניין הזה שכל החלופות שנבדקו – ובכך התמקד הדיון שכבר התקיים בוועדה המחוזית – החלופות שהוצגו ונעשו נפסלו כולן משיקולים כאלה ואחרים – בין אם משיקולים של משרד הביטחון ובין אם משיקולים אחרים.

<דניאלה פוסק: לפיכך נמצא כי לא קיימות חלופות בתחום הכתם שמיועד לכפר נופש בסביבת פלמחים.

מירי רגב: זאת אומרת רק כפר נופש יכול להיות שם.

מירי רגב: גן לא יכול להיות.

<קריאות: לא.

<קריאות: גם גן לאומי.

<דניאלה פוסק: התכנית שהוגשה מבטלת את כפר הנופש.

מירי רגב: את זה הבנתי.

מירי רגב: מה החלופות?

<דניאלה פוסק: עד היום לא נמצאו חלופות לכפר נופש.

<ורד אדרי: החלופה התכנונית היא גן לאומי.

<דניאלה פוסק: תכנית המתאר 12 לתיירות קובעת שביטול של כפר נופש יכול להתבצע לאחר שנמצאו חלופות לאותו כפר נופש.

<דניאלה פוסק: בבדיקות ובחלופות שנבחנו על-ידינו לא נמצאה חלופה.

<דניאלה פוסק: זה המצב.

<דניאלה פוסק: היום עומדת לפתח הוועדה המחוזית תכנית שמבטלת כפר נופש, הופכת את האזור לגן לאומי כאשר לא נמצאה חלופה למיקום אחר לכפר נופש.

תמר זנדברג: מיקום אחר באותו מרחב תכנון?

<דניאלה פוסק: באותו אזור.

תמר זנדברג: מה זה נקרא "באותו אזור"?

<דניאלה פוסק: באזור פלמחים.

מירי רגב: למה אנחנו חייבים למצוא מקום אחר לכפר נופש?

<קריאה: כי זה מה שאומרת תמ"א 12.

<דניאלה פוסק: תכנית מתאר ארצית 12 שהיא תכנית מתאר לתיירות מגדירה את המטרות של פריסת התיירות במדינת ישראל; היא נותנת דגש - -

מירי רגב: אז בסדר, היא מגדירה את פריסת המטרות.

מירי רגב: היא הגדירה פריסת מטרה באזור פלמחים שהיא מטרה לא ראויה לכפר נופש.

מירי רגב: אז מה הבעיה?

מירי רגב: למה צריך למצוא באותו אזור כפר נופש אחר?

<דניאלה פוסק: מכיוון שתכנית המתאר הארצית שהיא חוק דורשת בחינת חלופות.

<דניאלה פוסק: את אומרת התכנית היא חוק מבחינתנו.

<דניאלה פוסק: אנחנו כמובן פועלים על-פי חוק.

<דניאלה פוסק: החוק אומר לנו שאם אנחנו רוצים לוותר על כפר נופש צריך למצוא לו חלופה.

<תומר רוזנר: אבל הוא לא חייב להיות באותו מקום.

<קריאות: לא חייב להיות באותו מקום.

<דניאלה פוסק: זאת בדיוק הסיבה שבגללה פנינו למועצה הארצית.

<שלמה אלימלך: בקרבת מקום.

מירי רגב: מה זאת אומרת "בקרבת מקום"?

<שלמה אלימלך: זאת אומרת לא באילת.

<שלמה אלימלך: זה אומר – בקרבת מקום.

<תומר רוזנר: זה ממש לא נכון.

<שלמה אלימלך: זה מה שכתוב בחוק.

<תומר רוזנר: זה לא כתוב בחוק.

<דניאלה פוסק: זה לא מה שכתוב.

תמר זנדברג: אז מה כן כתוב?

מירי רגב: רגע, שנייה.

מירי רגב: משרד התיירות, אתה יכול בבקשה להסביר לי מה כן במקום המקום?

מירי רגב: רק כדי להבין את זה.

<ערן ניצן: כמו שתואר פה, תמ"א 12 זאת תמ"א לתיירות.

<ערן ניצן: באופן כללי צריך להבין שייעוד למלון, למשל בירושלים או בתל-אביב, תמיד נמצא בסכנה כי נדל"

<ערן ניצן: ניסטים הרבה פעמים רוצים את הקרקע כדי להפוך אותה למבנה מגורים, זה הרבה יותר כלכלי.

<ערן ניצן: לכן תמ"א 12 מגִנה על הייעודים הללו בלי לפרט איפה הם נמצאים.

<ערן ניצן: היא אומרת שאם רוצים לבטל ייעוד תיירותי ראשית צריך לקבל את אישור משרד התיירות, אבל יש גם לבדוק עוד חלופות למלון משום שיש לנו מצאי להקמת מלונות בישראל, ואנחנו לא רוצים לדרדר ולצמצם אותו – אנחנו רוצים לבנות בתי מלון בישראל.

<ערן ניצן: לכן כשגוף תכנוני רוצה לבטל ייעוד של בית מלון הוא צריך לפחות לבדוק חלופות.

מירי רגב: אוקיי.

מירי רגב: אבל איפה החלופות צריכות להיבדק?

<ערן ניצן: איפה אפשר לבנות במקרה הזה כפר נופש או מלון?

<ערן ניצן: בקרבת מקום.

מירי רגב: אז כן בקרבת מקום או לא?

מירי רגב: אם ככה, צודק ראש המועצה.

<ערן ניצן: זה לא אומר – אני אומר את זה בפתיחות אף על פי שאני משרד התיירות – לא ניתן לבטל ייעוד ללא מציאת חלופות.

<ערן ניצן: מה שחשוב זה לבדוק.

מירי רגב: זה חשוב לי לשמוע.

<ערן ניצן: אפשר להגיד תיאורטית, בדקנו, אין אפשרות להקים שם מלון אחר, ועדיין אנחנו ממליצים לבטל.

<ערן ניצן: אבל לזה צריך את אישור המועצה הארצית, כמובן – דרך אגב, מטעמים מיוחדים אפשר לעשות.

<ערן ניצן: רשום כך בחוק.

תמר זנדברג: יש נוסח של התמ"א?

<דניאלה פוסק: יש, אני יכולה להקריא לך את זה.

תמר זנדברג: אז אפשר אולי להקריא את הנוסח כדי לראות אם כתוב שם "קרבת מקום"?

<דניאלה פוסק: אנחנו מדברים על תמ"א 12.1 שקובעת בסעיף 7.2.1 כי "תכנית המצמצמת או מבטלת ייעודו של שטח למלונאות תופקד רק אם כללה שטח חלופי למלונאות העומד בתנאים שנקבעו: 1.

<דניאלה פוסק: שוכנע מוסד התכנון כי ניתן לספק את צרכי האכסון המלונאי במקום אחר או לצמצם את שטחו לאחר שעמדה בפניו המלצתו של נציג שר התיירות בוועדה המחוזית, ואם הוגש על-ידו תוך פרק זמן שלא יעלה על 21 יום מעת הבקשה".

<דניאלה פוסק: לעניין הזה אני אבהיר שאכן התקבלה עמדת משרד התיירות אשר מצאה כי לא ניתן או לא נמצאה מבחינתם חלופה, ומשרד התיירות מתנגד לביטולו של כפר הנופש.

<דניאלה פוסק: אני ממשיכה להקריא לכם את הסעיף של תכנית המתאר הארצית: 2.

<דניאלה פוסק: "קבע מוסד התכנון בהחלטתו כי התכנית מיועדת למטרה בעלת חשיבות מיוחדת אחרת; 3.

<דניאלה פוסק: נימק מוסד התכנון את החלטתו; 4.

<דניאלה פוסק: התקבל אישורה של המועצה הארצית או ועדת משנה שלה.

<דניאלה פוסק: תכנית הטעונה אישור הוועדה לשמירה על הסביבה החופית לא תידרש לאישור המועצה הארצית מכוח הוראה זאת".

<דניאלה פוסק: כי אז הוועדה לשמירה חופית תאשר את זה.

<דניאלה פוסק: אין פה עניין של "קרבת מקום" או "לא קרבת מקום", יש פה עניין של מציאת חלופה.

מירי רגב: משרד התיירות, אתם מתנגדים לביטול כפר הנופש?

<ערן ניצן: הדיון על השאלה איפה מקימים כפרי נופש בישראל זה לא דבר פרוץ שבו משרד התיירות או מנהל מקרקעי ישראל רואים חוף, ואומרים – שם נקים מלון.

<ערן ניצן: הדיון הזה התקיים במוסדות התכנון, זה חלק מתפקידם, והוא הגדיר במסגרת תמ"א 13 איפה מקימים או איפה יש אפשרות להקים מלון.

מירי רגב: מתי זה היה?

<תומר רוזנר: ב-1983.

<ערן ניצן: היה גם ב-2006.

<ערן ניצן: מה היה ב-2006?

<דניאלה פוסק: היה עדכון של תנאים.

<ערן ניצן: בכל מקרה - -

מירי רגב: לא, לא "בכל מקרה".

מירי רגב: מתי קבעתם את תמ"א 13?

<דניאלה פוסק: תמ"א 13 המקורי ב-93'.

<תומר רוזנר: 83'.

<ערן ניצן: יש לה עדכונים תקופתיים, היא נבחנת כל הזמן.

<ערן ניצן: העדכון האחרון נעשה, למיטב ידיעתי, ב-2006.

<קריאה: אבל לא לכל הארץ.

מירי רגב: בקיצור, יש לכם תכנית עבודה בסיסית מלפני 30 שנה.

מירי רגב: זאת אומרת הצרכים של לפני 30 שנה אוטומטית לא התקדמו בשום דבר.

מירי רגב: זאת אומרת אם היום משהו ספציפי מפריע לאיזו קבוצה מסוימת הם מעלים את זה.

מירי רגב: אם מישהו נרדם בשמירה ולא שם לב אז משהו נבנה.

מירי רגב: זאת אומרת אנחנו לוקחים תכניות של לפני 30 שנה, ועובדים על-פיהן היום.

<עדי לוסטיג: בדיוק.

מירי רגב: זה נכון או לא?

מירי רגב: אני מדברת אליך.

<ערן ניצן: אליי?

<ערן ניצן: אני לא מומחה לנושא הזה.

מירי רגב: אני שואלת אותך.

מירי רגב: מי קבע את תפיסת המלונות – אני?

מירי רגב: מי קבע את תפיסת כפר הנופש במדינת ישראל?

<ערן ניצן: משרד הפנים.

מירי רגב: משרד הפנים, לא התיירות.

מירי רגב: לתיירות אין say בזה.

<דניאלה פוסק: המועצה הארצית.

<דניאלה פוסק: כל תכנית מתאר ארצית – ויש תכניות מתאר ארציות שונות – קובעת מדיניות של הממשלה.

<דניאלה פוסק: הן מאושרות על-ידי הממשלה.

<דניאלה פוסק: זאת אומרת כל תכנית מתאר ארצית שמאושרת במועצה הארצית טעונה אישור ממשלה.

מירי רגב: נכון.

מירי רגב: אבל מי קבע את המדיניות הארצית לנושא כפרי נופש?

<דניאלה פוסק: הממשלה.

מירי רגב: מי זה הממשלה?

מירי רגב: הממשלה זה גוף גדול.

מירי רגב: מי השר האחראי?

מירי רגב: חבר'ה, אל תעשו לי פה עכשיו בלבולים.

מירי רגב: דברו עכשיו לעניין – מי השר האחראי על בניית כפרי נופש בחופים?

<דניאלה פוסק: תכניות מתאר ארציות מקודמות על-ידי משרדי ממשלה - -

מירי רגב: זה אני מבינה.

<דניאלה פוסק: - - ומאושרות במועצה הארצית ועל-ידי הממשלה.

מירי רגב: הבנתי.

מירי רגב: אני קולטת מהר כשמסבירים לי לאט.

מירי רגב: שאלתי עכשיו מי השר הממונה על קביעת מדיניות בסוגיית בניית כפרי נופש?

מירי רגב: מי מביא את זה לוועדת התכנון הארצית?

<רות יוסף: אני רות יוסף.

<רות יוסף: אני הממונה על המחוז.

<רות יוסף: המועצה הארצית מרכיבה את כל מוסדות הממשלה וכן נציגי ציבור וכל מיני גופים אחרים.

<רות יוסף: יושב-ראש הוועדה הוא שר הפנים.

מירי רגב: זאת אומרת, עכשיו אני הולכת להגיד לשר הפנים – גדעון סער, אתה אחראי על כל מה שבנוי על החופים?

<רות יוסף: לא לגמרי.

מירי רגב: אני שואלת אותך – מי מביא את ההצעה לשר הפנים?

<רות יוסף: מי שמביא את ההצעה זה בדרך כלל משרד התיירות בשיתוף משרד הפנים.

מירי רגב: משרד התיירות, יפה.

מירי רגב: כמו שתגידי לי עכשיו שבניית בתי חולים זה שר הפנים.

מירי רגב: לא.

מירי רגב: יש מדיניות של השרה, והיא מביאה את זה, נכון?

מירי רגב: אז בואו נקצר תהליכים ונסביר את זה פשוט שכולנו נבין.

מירי רגב: יש משרד תיירות שיש לו כמה תפקידים חשובים.

מירי רגב: אחד התפקידים שלו זה לקבוע את המדיניות האסטרטגית איפה יקומו בתי מלון וכפרי נופש במדינת ישראל.

מירי רגב: חלקם במרכזי ערים, חלקם במקומות עתיקים, חלקם לאורך חופים ובמקומות כאלה ואחרים גם כדי לדאוג לתיירות פנים שזה פחות מעניינכם אולי – ולתיירות חוץ.

מירי רגב: אני שואלת מתי שר התיירות דן בפעם האחרונה בתפיסת המדיניות של בניית כפרי נופש ובתי מלון לאורך חופי המדינה?

מירי רגב: רק על זה אני מדברת עכשיו.

<ערן ניצן: באזור המרכז, לפי תכניות המתאר המאושרות של שר הפנים ושל ממשלת ישראל, יש שני פוליגונים לכפרי נופש: במכמורת ובפלמחים.

<ערן ניצן: עמדתו של שר התיירות היא שלא צריך יותר מהמקומות הללו ולא צריך פחות מהם.

<ערן ניצן: אבל כמובן הממשלה סוברנית באמצעות המועצה הארצית לבטל תכנית.

<ערן ניצן: הטיעון שלנו נגד ביטול התכנית, היושבת-ראש, זה לא על הוויכוח אם זה צריך להיות בפלמחים או לא – אנחנו מנהלים, ואנחנו יכולים גם לכאורה – במירכאות – להפסיד אותו.

<ערן ניצן: הטיעון הוא יותר גדול, והוא עוסק בנושא של doing business בישראל.

<ערן ניצן: העניין הוא שאם הממשלה רוצה לקחת תכנית שמבטלת את כפר הנופש היא צריכה להציע את ההצעות הראויות לפיצוי.

<ערן ניצן: משום שנעשה פה מכרז שנבדק בידי מבקר המדינה, כמו שתיארת, ומשרד הפנים, והיה תקין.

<ערן ניצן: מבחינת משרד התיירות היזם הפלוני-אלמוני במקום הוא לא העניין.

<ערן ניצן: מה שאותנו מעניין – ואני בטוח שאת שותפה לתפיסה הזאת זה שיתוף הפעולה שלנו עם יזמים שבאים לבנות בישראל ובפרט מלונות.

<ערן ניצן: זה דבר מאוד לא קל בגלל הרבה גורמים מסביב.

<ערן ניצן: אבל אם חלילה צעד מהסוג הזה יקרה כאשר התכנית מבוטלת, אבל הממשלה לא מציעה שום מנגנון של פיצוי - -

מירי רגב: הם מציעים.

מירי רגב: יש כאן מגשר, והוא מציע.

<ערן ניצן: התכנית שנמצאת על השולחן זה להפוך את האזור לגן לאומי.

<ערן ניצן: מי שיוזם את התכנית זה רשות הטבע והגנים שיושבים פה.

<ערן ניצן: אני אתן לך עובדה: כשרשות הטבע והגנים – ואני בטוח שתומר מכיר את זה – מכינה תכנית מהסוג הזה היא צריכה לפרסם בעיתון שהיא מכינה תכנית.

<תומר רוזנר: זה ממש לא נכון.

<ערן ניצן: הדוגמה היא שרשות הטבע והגנים פשוט לא פרסמה את ההודעה שהיא מייצרת תכנית.

<תומר רוזנר: היא לא צריכה לעשות את זה.

מירי רגב: עכשיו מה שמפריע לך זאת ההודעה?

<ערן ניצן: לא.

<ערן ניצן: מפריע לי יותר.

<ערן ניצן: במידה שהתכנית נכנסת לתוקף נשאלת השאלה מי נושא בעלות הפיצוי – האם מנהל מקרקעי ישראל שאומר לנו, לא - -

מירי רגב: אתה הגזבר של המדינה?

מירי רגב: מה זה מעניין אותך עכשיו מי נושא בפיצוי?

<ערן ניצן: זה מאוד מעניין אותי.

מירי רגב: אתה באת מהאוצר?

<ערן ניצן: זה מאוד מעניין אותי משום שאנחנו עובדים עם משקיעים ועם יזמים.

<ערן ניצן: איך אנחנו יכולים לעבוד עם משקיעים ועם יזמים שניגשים מחר למכרזים של ממ"י, ויש תכניות מאושרות, ומחרתיים לא רק שמבטלים את המכרז – לוקחים - - -

מירי רגב: אם היית מגיע הרבה לוועדת הכספים של הכנסת היית רואה שזה קורה הרבה מאוד פעמים.

מירי רגב: תשאל מה קורה בכי"ל, ותשאל מה קורה בדיוטי-פרי.

מירי רגב: גם אני באופן עקרוני לא בעד שינוי כללי משחק תוך כדי משחק, אבל אם עושים את זה צריך לעשות את זה על כל המגוון.

מירי רגב: אם יש לנו כאן בעיה אמיתית של כפר נופש שיש התנגדות אמיתית לא לבנות אותו מכיוון שהוא מצמצם את כמות החופים במדינת ישראל אז אנחנו צריכים לשקול את זה מחדש.

מירי רגב: וצריך לפצות את היזם, בוודאי צריך, על זה אני לא מדברת.

מירי רגב: צריך לפצות את היזם כמו שצריך כי מדינה שנתנה אישור בלי לבדוק את זה עד הסוף צריכה לשלם על זה.

מירי רגב: אבל אנחנו לא צריכים עכשיו בגלל התשלום לבכות בכי לדורות.

<ערן ניצן: ראשית אני מצטרף לעובדה שאפשר לבדוק הכול.

<ערן ניצן: אני לא בטוח שנעשה פה משהו בלי אישור.

<ערן ניצן: אני חושב שהתהליכים היו תקינים.

<ערן ניצן: בכל מקרה אני מסכים – וזאת הנקודה שמשרד התיירות מנסה לעמוד עליה – גם ועדת הפנים רוצה שענף התיירות יתפתח; גם ועדת הפנים מגבה את משרד התיירות שיושב היום אחר הצהריים עם יזמים על הקמת בתי מלון בירושלים.

<ערן ניצן: הטענה שלנו היא שהנקודה פה לא צריכה להתמצות בשאלה האם יקום שם או לא יקום שם בית מלון, אלא באיזה אופן הממשלה בהוגנות מלאה כלפי יזם - -

מירי רגב: אבל אני אגיד לך למה בתור משרד התיירות כן חשוב לך לבדוק אם כן יקום שם בית מלון או לא.

מירי רגב: כי אתה רוצה להראות שלמדינה הזאת יש חופים.

מירי רגב: כשמראים לי את התיירות במדינת ישראל אני רוצה לראות חופים נפרסים כמו בהוואי ולא חופים מלאים בתי מלון.

מירי רגב: אז לך כן יש עניין בתור משרד התיירות.

מירי רגב: הקטע של היזם הוא חשוב, אבל הוא לא הדבר שאני מצפה ממך לדבר כאן.

מירי רגב: הייתי אומרת לך שאני רוצה שכשיקרינו סרטים על מדינת ישראל החופים יהיו פתוחים, האוויר יהיה נקי, הכול יהיה צלול וכחול, בעלי-חיים חיים בים – הכול נראה ירוק, פתוח ופורה, ולא הכול פה זה אינתיפאדות ואיו"ש ולבנון.

מירי רגב: אני מצפה ממך לדבר גם על הדברים האלה כמשרד התיירות.

<ערן ניצן: משרד התיירות מאוד מעוניין בחופים פתוחים.

מירי רגב: מצוין.

מירי רגב: אז אם אתה מעוניין אז תגיד שיש פה שני דברים: אני מעוניין בחופים פתוחים, יש כאן בעיה עם יזם, ואני רוצה לעודד יזמים, ולכן צריך למצוא פתרון עם היזם.

מירי רגב: בעניין הזה אנחנו מסכימים.

<ערן ניצן: עמדת משרד התיירות – ואלה גם התכניות, ואנשי משרד הפנים ודאי יאשרו את זה – שמלון שמוקם באזור של פלמחים שהוא מעבר ל-100 מטר או כל מלון שמוקם בקרבת החוף, המשמעות היא לא סגירת החוף – להפך.

מירי רגב: פתיחת החוף.

מירי רגב: החוף פתוח.

<ערן ניצן: אנחנו נקפיד במהלך התכניות שהחוף יישאר פתוח כמו שהוגדר - -

מירי רגב: אוקיי, הבנתי את עמדת משרד התיירות.

מירי רגב: משרד התיירות בעד שכפר הנופש יוקם.

<ערן ניצן: משרד התיירות בעד שבמידה שמוחלט לבטל את כפר הנופש היזם יקבל את הפיצוי הראוי.

מירי רגב: היזם יקבל את הפיצוי הראוי.

מירי רגב: זה ברור.

מירי רגב: אבל אני שואלת אותך מה עמדתך לגבי כפר הנופש.

תמר זנדברג: מה פתאום עמדת משרד התיירות קשורה לפיצוי ליזם?

מירי רגב: עזוב אותי עכשיו מהיזם.

תמר זנדברג: תגיד, אני רוצה לשמור על כך וכך בתי מלון – מה הקשר בין עמדת משרד התיירות לבין פיצוי ליזם?

מירי רגב: מה עמדתך?

<ערן ניצן: המפגשים שיש לנו היום אחר הצהריים - -

מירי רגב: הבנו את זה.

מירי רגב: הבנו שבלי יזמים לא יהיו כאן בתי מלון, ובלי בתי מלון לא נשמור על החופים, לפי עמדתך.

מירי רגב: אבל אני שואלת אותך מה עמדתך לגבי כפר הנופש?

מירי רגב: גם אני בעד עמדתך שבמידה שהכפר לא יוקם היזם צריך לקבל פיצוי.

<ערן ניצן: עמדתנו כעמדת רשות הטבע והגנים שאישרה את כפר הנופש, כעמדת מערכת הביטחון שאישרה את כפר הנופש, וכעמדת כל הגופים שהיו שותפים לאישור כפר הנופש שמילא אחר כל התנאים שהתבקשו - -

תמר זנדברג: וכעמדת ממשלת ישראל שהחליטה לבחון מחדש?

מירי רגב: לפני 30 שנה.

<ערן ניצן: לא לפני 30 שנה – ב-2006 עד 2008.

תמר זנדברג: ועמדתך גם כעמדת החלטת הממשלה שהחליטה לבחון מחדש ולהקים גן לאומי?

מירי רגב: תמר, אני לא מצליחה למצות את השאלות שלי.

מירי רגב: את מתפרצת לי באמצע.

מירי רגב: אני אתן לך אפשרות לדבר.

תמר זנדברג: אני מתנצלת.

<ערן ניצן: אני חושב שהתכנית טובה.

<מרב פלג: אפשר להוסיף משהו?

<מרב פלג: גם אני ממשרד התיירות.

<מרב פלג: המוצר התיירותי של ישראל מבוסס ברובו לא על תיירות נופש חופים.

<מרב פלג: אבל אחת הנישות של המוצר התיירותי שמגוונת אותו, מעשירה אותו ומטייבת את המוצר זה כמה כפרי נופש בודדים שאותרו לאורך החופים, והם אמורים לתת גם מענה לסוג הזה של שוק שמחפש גם את הדברים האלה.

<ערן ניצן: באותו הקשר אני אומר שהצענו תכנית לצמצם את כפר הנופש.

<ערן ניצן: כי הרי בבדיקת החלופות גם משרד התיירות היה שותף לבדיקה, והעברנו הצעה לצמצם.

<ערן ניצן: כלומר אנחנו בהחלט לא באים באופן עיוור, ואומרים שלא מעניין אותנו כלום, העיקר להקים.

<ערן ניצן: בהחלט לא.

<ערן ניצן: הצענו לצמצם, בדקנו האם אפשר להרחיק אותו, אבל בגלל המבנה של הבסיס אי אפשר להרחיק אותו.

<ערן ניצן: כלומר אנחנו שותפים לניסיון למצוא פתרון.

מירי רגב: הבנתי את עמדתכם.

מירי רגב: ממ"י נמצאים פה?

<אילן דגני: כן, אני אילן דגני.

מירי רגב: מה תפקידך?

<אילן דגני: אני מנהל אגף שיווק ומכרזים במנהל.

מירי רגב: אתה מוכן להגיד לי כרגע מה הסטטוס של כפר הנופש בחוף פלמחים מבחינת ממ"י?

<אילן דגני: כפי שאמרו פה ההליכים התכנוניים מתקיים, ואין לי מה להוסיף.

<אילן דגני: לגבי הליכים של שאלת הפיצוי ליזם יש הליך גישור.

<אילן דגני: יש מחלוקת די גדולה - -

מירי רגב: הליכים תכנוניים של הפיכתו לגן לאומי.

מירי רגב: על זה אתה מדבר.

<אילן דגני: כן, בדקו חלופות.

<אילן דגני: הייתה עמדת משרד הביטחון שהתנגד - -

מירי רגב: למה הוא התנגד?

<אילן דגני: הוא התנגד, כמו שהציג ערן ניצן, לשנות את התכנון הקיים, לנסות לקיים את כפר הנופש שם.

מירי רגב: אני לא מבינה למה משרד הביטחון צריך להתנגד, אבל תכף נבדוק את זה.

<אילן דגני: במקביל הוגשה עתירה של צה"ל.

<אילן דגני: התקיים הליך גישור אצל מני מזוז, ונקלעו שם לשאלות שמאיות ורוצים להוסיף לתהליך הזה גם שמאי שיהיה שותף לתהליך הגישור.

<אילן דגני: אחרי שייקבע גובה הפיצוי ליזם צריך יהיה להתקיים דיון בין משרדי הממשלה מי נושא בפיצוי הזה.

מירי רגב: זאת אומרת הוחלט שיינתן פיצוי, וכרגע מדברים על גובה הפיצוי.

<אילן דגני: כרגע הוגשה עתירה של היזם, ויש הליך גישור בראשותו של מני מזוז.

תמר זנדברג: אפשר לשאול שאלה קטנה לגבי הליך הגישור?

תמר זנדברג: הליך הגישור הוא רק לגבי הפיצוי ליזם או רק תכנוני?

<אילן דגני: רק לגבי הפיצוי.

תמר זנדברג: הבנתי.

מירי רגב: משרד הביטחון, למה אתם מתנגדים להפיכת גן?

<עמנואל עטיה: אני עמנואל, נציג שר הביטחון בוועדות המחוזיות.

<עמנואל עטיה: אנחנו תומכים בהליך התכנוני של גן לאומי ומאשרים אותו.

<עמנואל עטיה: גם בעבר במסגרת הקידום של התכנון והקמת אותו פארק נופש לא התנגדנו לפארק הנופש שאושר בחלופה שנפסלה.

<עמנואל עטיה: יש חלופות נוספות שפיזית דורסות וחופפות בסיס צבאי שקיים, תשתיות קיימות.

<עמנואל עטיה: אלה חלופות שנבחנו על הבסיס עצמו, שדורסות את הבסיס עצמו שקיים שם למעלה מ-60 שנה.

<עמנואל עטיה: הן נפסלו על-ידינו.

מירי רגב: אז בסוגיית הגן הלאומי אין שום בעיה.

<עמנואל עטיה: בגן הלאומי אנחנו תומכים.

מירי רגב: מי אמר שאתם מתנגדים?

מירי רגב: ראש המועצה, בבקשה.

<שלמה אלימלך: כן, גברתי, מה שאלתך?

מירי רגב: אתה רוצה להציג את עמדתך?

<שלמה אלימלך: אין לי בעיה להציג את עמדתי.

<שלמה אלימלך: תכנית ב"ר 236 היא תכנית בגודל של כ-450 דונם.

<שלמה אלימלך: מתוכם 70 דונם זה כפר נופש, ויתר 380 דונם זה גן לאומי.

<שלמה אלימלך: התכנית שמעניקה זכויות לגן לאומי היא אותה תכנית ב"ר 236 שגם מייצרת את אותו כפר נופש.

<שלמה אלימלך: התכנית הזאת נבנתה על סמך תכניות מתאר ארציות ומחוזיות, והיא תואמת אותם - -

מירי רגב: אנחנו מכירים את זה.

מירי רגב: מה עמדתך כרגע?

<שלמה אלימלך: לדעתי, כפר הנופש הזה הוא כפר ראוי, הוא לא פוגע בחוף כפי שהוצג ותואר פה.

<שלמה אלימלך: במידה שלא יאושר הכפר והתכנית הזאת תידחה אני מציע שימצאו מנגנון לפיצוי כי מדובר בהרבה מאוד כסף, ומישהו צריך לתת את הדין ואת הדעת לנושא הזה.

מירי רגב: תודה.

מירי רגב: היזם רוצה להתייחס?

<פנחס מלכה: כן.

<פנחס מלכה: אני פיני מלכה.

<פנחס מלכה: נמצאים פה גם אופיר אשר והעורך דין רפי נבון.

<פנחס מלכה: אני לא הייתי מתחילת הדיון אבל אני רוצה להתייחס לחלק מהדברים הקצרים ששמעתי.

<פנחס מלכה: קודם כול לא ראוי שהדיון יתקיים בפני ועדה שלא הייתה במקום.

<פנחס מלכה: שהייה במקום הייתה יכולה להמחיש לוועדה האם הדיון והאמירות שאומרים פה אנשים, יש להם קשר למציאות או לא.

<פנחס מלכה: אז אני ממליץ לוועדה, ככל שהיא רוצה לעשות עם זה, להגיע למקום.

מירי רגב: רק בשביל לעשות סדר: ועדת הפנים הייתה במקום, ולכן פנו למבקר המדינה.

מירי רגב: אתה לא היית בתחילת הדברים אז פספסת את זה.

<פנחס מלכה: ועדת הפנים שהייתה במקום זאת ועדה קודמת.

מירי רגב: נו, אז מה?

מירי רגב: יש המשכיות, יש דין רציפות.

מירי רגב: אתה לא הורס את כל מה שהוועדה עשתה אז ומוחק את כל הדברים שהיו.

תמר זנדברג: יש פרוטוקול.

<פנחס מלכה: הוועדה לא הייתה במקום, גברתי, וגם התקשורת לא הייתה במקום.

מירי רגב: מנהלת הוועדה הייתה במקום, היועץ המשפטי היה במקום.

<פנחס מלכה: הוועדה הייתה איפה שלקחו אותה, ואנחנו לא היינו שם.

מירי רגב: אוקיי, זה לא העניין אם היינו במקום או לא.

<פנחס מלכה: אני בסך הכול ממליץ ליושבת-ראש הוועדה.

<פנחס מלכה: היא תעשה עם זה מה שהיא רוצה.

<פנחס מלכה: אני לא מתכוון להתווכח על זה.

<פנחס מלכה: אני חושב רק שכשמנהלים דיון בנושא מהותי, והוא הרבה יותר רחב מכפר הנופש בפלמחים, אלא הוא מהותי בראייה הארצית – בכלל מה קורה עם כפרי הנופש לאורך חופי מדינת ישראל שכולנו רוצים שהם ייראו יפה מאוד לתיירים.

<פנחס מלכה: לכן לדעתי, הם צריכים להיות מוסדרים וצריכים להיות בהם בתי מלון כי אחרת התיירים לא יוכלו להגיע ולהיות שם.

<פנחס מלכה: מה שיש היום במקרה הזה זה מה שהמקום הזה יודע להציע בעתיד – מגרש חנייה שתואם את מגרש החנייה שמנהלת שם היום רשות הטבע והגנים רק בהבדל אחד ביניהם: אנחנו על כניסה למגרש החנייה שלנו לא גובים כסף.

<פנחס מלכה: אין שם שום חוף.

<פנחס מלכה: המקום הוא לא חוף בשום פנים ואופן, ולכן אני ממליץ להגיע.

<פנחס מלכה: מדובר במגרש חנייה שקיים כבר 40-30 שנה – רמוס, אין עליו שום ערך טבע, והוא מגיע עד קו של 100 מטר.

<פנחס מלכה: קו ה-100 מטר נוצר רק בזמן האחרון בעקבות הפרשה הזאת אז בתיאום עם רשות הטבע והגנים הואילו לשים שם בולדרים שחוסמים את הכניסה לקו ה-100 מטר.

<פנחס מלכה: אין שם שום חסימה לא בתכנית.

<פנחס מלכה: אף אחד מאלה שהכינו את התכנית בעבר – ואני מציע לא לזלזל באותם אנשים שישבו על התכנון הזה 19 שנה – והיו שם כל הגופים הירוקים, וכל אחד דאג בוודאי לרווחת הציבור, אבל הדאגה לרווחת הציבור הייתה בהיבט הרבה יותר מקיף.

<פנחס מלכה: רווחת הציבור, כפי שאמר משרד התיירות, שלדעתי היום לא פופולרי לשמוע את זה – אבל מה לעשות – רווחת הציבור זה גם מקומות לינה באזורי תיירות קרוב לחוף.

<פנחס מלכה: רווחת הציבור זה לא רק לינה באוהלים, ואני אומר לך שאני מכיר את חוף פלמחים – אין אוהלים כבר 20 שנה.

<פנחס מלכה: רווחת הציבור זה גם ליהנות מאותם משאבי טבע בקרבת הים כשמאפשרים להם לעשות את זה וללון בבית מלון שהוא חלק מאוד קטן ממה שנקרא מתחם פלמחים, ושאינו חוסם את הגישה לחוף, בהחלט תואם את כל התקנות הקבועות ואת כל החוקים במדינת ישראל, כולל תמ"א 13 וחוקים אחרים, ומאפשר שהייה בחוף ושימוש בחוף.

מירי רגב: את הרציונל אני מבינה.

מירי רגב: איפה עומד נושא הגישור?

<פנחס מלכה: אני רוצה להתייחס לעוד כמה נקודות.

<פנחס מלכה: אני יושב פה כיזם, אבל היזמות שלי מתחילה ביום שניגשתי למכרז.

<פנחס מלכה: היזם של הפרויקט הזה זאת מדינת ישראל.

<פנחס מלכה: מאחורי היזמות הזאת עומדים הרבה מאוד שיקולים, ביניהם שיקולים כלכליים.

<פנחס מלכה: כאזרח אני אומר לך שתחום התיירות מאוד חשוב למדינת ישראל, ובין כל השיקולים ששוקלים – ולדעתי, נשקלו בעבר – השיקול הזה הוא מאוד מהותי.

<פנחס מלכה: יש קבוצה של אנשים שבראייה כללית רוצה לפסול באופן גורף כל איזשהו דיון להקמת כפר נופש בקרבת חוף הים אף על פי שהיא נעשית לפי הכללים והחוקים של מדינת ישראל.

<פנחס מלכה: הקבוצה הזאת יודעת לכתוב טוקבקים, יודעת לעבוד היטב באינטרנט, היא מאוד קטנה.

<פנחס מלכה: היא ממש לא גדולה כמו שחושבים.

מירי רגב: אבל הממשלה החליטה.

מירי רגב: זאת הקבוצה.

<פנחס מלכה: הממשלה לא החליטה, גברתי.

<פנחס מלכה: תכף אני אתייחס להחלטת הממשלה.

<פנחס מלכה: הקבוצה הזאת היא קטנה.

<פנחס מלכה: מכיוון שהיא יודעת לעשות עבודה יפה מאוד בפייסבוק – ואנחנו רואים מה הפייסבוק עושה לעולם – גם למדינת ישראל הוא הכניס הרבה מאוד בלבול, והוא מבלבל בין שיקולים ענייניים ועיקריים לבין נושאים שאכן נלקחו בחשבון וקיבלו מענה.

<פנחס מלכה: בתחום האיזונים שבין הצרכים של תיירות ונופש במדינת ישראל וניצול המשאב הזה לטובת הציבור יחסית לטובת התיירות השיקולים האלה נלקחו בחשבון, ולכן התכנית אושרה.

<פנחס מלכה: אני לא יודע מי מתנגד לתכנית הזאת.

<פנחס מלכה: אף אחד לא עומד פרונטלית ואומר: "אני מתנגד".

מירי רגב: גלעד ארדן אמר את זה.

<פנחס מלכה: גלעד ארדן הציג את אותה אג'נדה כשהיה השר להגנת הסביבה.

<פנחס מלכה: הוא חשב, כנראה, שמבחינה פוליטית מאוד חשוב ללכת בכיוון הזה, ואני חושב שהוא התבדה גם בתמיכה שלו באותם גופים אחר כך כשרצו לעשות דברים אחרים.

<פנחס מלכה: הסוגיה מאוד חשובה למדינה - -

מירי רגב: אני מבקשת משפט סיכום.

<פנחס מלכה: עוד כמה מילים.

<פנחס מלכה: אין שום חלופות לנושא של התיירות בכפר הנופש הזה בשום מקום אחר, הן כולן נפסלות.

<פנחס מלכה: נכון להיום מרבית התיירים שמגיעים לגוש דן לנים בבתים של אנשים שעוזבים את הבתים שלהם בעונת הקיץ, ומשכירים את הבתים שלהם בעשרות אלפי שקלים לחודש - -

תמר זנדברג: על מה הנתון הזה מבוסס?

<פנחס מלכה: - - כסף שהולך לאיבוד מקופת המדינה.

<פנחס מלכה: לתיירים אין אלטרנטיבה של לינה.

<פנחס מלכה: רוב המלונות לאורך החוף באזור גוש דן הם מלונות מסחריים שלא משרתים את התיירות.

<פנחס מלכה: התייר הישראלי לא יודע להשתמש במלונות האלה, הם לא מעניינים אותם, לכן הוא נוסע לתורכיה.

<פנחס מלכה: ההפסד הוא כפול ומכופל.

<פנחס מלכה: תיירים בישראל ישנים בבתים, האזרחים שמשכירים את הבתים מרוויחים כסף שחור - -

תמר זנדברג: אפשר לדעת על מה הנתון הזה מבוסס?

מירי רגב: תמר, תני לו רגע לסיים את דבריו.

<פנחס מלכה: אני אענה לך על מה שאת רוצה, רק תני לי לגמור.

תמר זנדברג: אתה מפריח דברים.

<פנחס מלכה: כל מה שאני אומר מבוסס.

<פנחס מלכה: משרד התיירות יגיד לך את זה.

תמר זנדברג: אז תגיד לנו על מה זה מבוסס.

<פנחס מלכה: התיירות היום היא כסף שחור במדינת ישראל כי אין חדרי מלון.

<פנחס מלכה: חד משמעית אני אומר לך את זה.

<פנחס מלכה: לגבי התהליך.

<פנחס מלכה: עכשיו אני מדבר עליי כיזם.

<פנחס מלכה: אני לא יכול לנתק את העובדה שאני גם יזם וגם אזרח.

<פנחס מלכה: אני בחרתי להיות יזם במדינת ישראל כי אני ישראלי.

<פנחס מלכה: אני לא הלכתי לעשות מלונות לא בקנדה ולא בפיליפינים כי אני חושב שחשוב ליזום במדינת ישראל, בין היתר מלונאות.

<פנחס מלכה: אני ניגשתי למכרז – זכיתי בו.

<פנחס מלכה: במשך הרבה מאוד שנים בדרך לקבלת ההיתר הייתי צריך לעמוד בכל מיני קריטריונים – אני והשותף שלי, כמובן.

<פנחס מלכה: מילאנו אחר כל הקריטריונים האלה.

<פנחס מלכה: זה אומר ששילמנו לכל העולם ואחותו את כל מה שהיה צריך, העסקנו את רשות העתיקות, שילמנו והשקענו במקום הזה עוד עשרות מיליוני שקלים מכספנו.

<פנחס מלכה: אף אחד לא בא לעזור לנו באזור הזה.

<פנחס מלכה: קיבלנו את העידוד של כולם.

<פנחס מלכה: ביום שהיינו צריכים לקבל את ההיתר הלכה ילדה על שפת הים עם שמלה יפה – לקחו ילדה ושמו אותה בפרונט - -

מירי רגב: זה לא – אני מבקשת, פיני.

<פנחס מלכה: - - ונוצר כל הבלגן הזה.

מירי רגב: בסדר, אוקיי.

<פנחס מלכה: אנחנו כיזמים אומרים דבר כזה: החלטת הממשלה מבקשת מהוועדה המחוזית לבחון, והוועדה המחוזית בחנה.

<פנחס מלכה: אם גברתי תקרא את הפרוטוקול של הוועדה המחוזית הבחינה של הוועדה המחוזית אומרת חד-משמעית: הפרויקט הזה ראוי, אנחנו אישרנו אותו, הוא תקין – הכול בסדר.

<פנחס מלכה: אבל בגלל שביקשו מאתנו לבחון אין לנו ברירה אז אנחנו נרשה למישהו לעשות איזושהי תכנית.

<פנחס מלכה: נתנו שנתיים לרשות הטבע והגנים – לא עשו עם זה כלום.

<פנחס מלכה: שנתיים לא הגישו תכנית, שנתיים לא פרסמו 78-77; שנתיים אנחנו שולחים מכתבים לראש הממשלה ולכל מי שרק אפשר.

<פנחס מלכה: על הנזק שנגרם לנו ישלם האזרח במדינת ישראל.

<פנחס מלכה: למה למשוך עוד יום אחד מיותר?

<פנחס מלכה: זה מה שאתם רוצים?

<פנחס מלכה: למה לשנות תכנית בכלל?

<פנחס מלכה: למה ללכת בדרך העקומה הרמאית הזאת של לשנות תכנית?

<פנחס מלכה: אם מדינת ישראל לא רוצה כפר נופש שתקרא לנו, תגיד לנו שהיא לא רוצה כפר נופש, תחזירו את התכנית כמו שהיא.

<פנחס מלכה: גם בית המשפט אמר להם את זה.

<פנחס מלכה: מדינת ישראל מתנהגת בצורה לא ראויה למדינה.

<פנחס מלכה: אנחנו לא חטאנו ולא עשינו שום דבר רע לאף אחד - -

מירי רגב: מאה אחוז נכון.

<פנחס מלכה: - - אנחנו בסך הכול נמצאים במקום שאנחנו נמצאים כדי להגן על הזכויות שלנו, ואנחנו גם מתערבים בזכויות שלנו כאזרחים במדינת ישראל, ויש לנו מה להגיד גם על ההתנהלות בדרך לקבלת ההחלטות שהערכתי בהתחלה וגם על הדרך שבה מתנהגים ליזמים.

<פנחס מלכה: עכשיו אני רוצה להגיד - -

מירי רגב: לא, לא, גמרנו להגיד.

<פנחס מלכה: עוד משפט אחד.

מירי רגב: לא, פיני, אתה לא מרצה פה.

מירי רגב: גמרנו.

מירי רגב: תודה רבה.

<פנחס מלכה: משפט מאוד חשוב.

מירי רגב: הצגת מאוד יפה.

מירי רגב: מספיק.

<פנחס מלכה: משפט אחד נוסף, ובזה אני מסיים.

מירי רגב: באמת, נו.

<פנחס מלכה: אני מבקש.

מירי רגב: אתה מבקש.

מירי רגב: כולם מבקשים.

<פנחס מלכה: משפט אחד נוסף, ובזה אני מסיים.

<פנחס מלכה: אני נשוא הדיון.

מירי רגב: אתה לא נשוא הדיון.

מירי רגב: אתה טועה.

מירי רגב: מדינת ישראל והחופים הם נושא הדיון.

מירי רגב: אתה ממש לא נשוא הדיון.

<פנחס מלכה: בינתיים מנהלים את זה על הגב שלי.

מירי רגב: משפט אחד, ובזה נגמר העניין.

מירי רגב: יש לי עוד דיון לקיים פה היום.

<פנחס מלכה: אני מאוד פעיל בתחום הנדל"ן במדינת ישראל, כולל בהתאחדות הקבלנים.

<פנחס מלכה: בשנת 2004 הייתי יושב-ראש ועדת המיסוי בהתאחדות.

<פנחס מלכה: הגיעו אלינו נציגי שר האוצר דאז שהוא ראש הממשלה היום מר בנימין נתניהו.

<פנחס מלכה: ביקשו מאתנו להירתם בהתנדבות כדי לכתוב תכנית איך, למען השם, בתקופה של אינתיפאדה שהכול פה רע, שהכלכלה רעה וכולם בורחים מפה – מביאים לפה משקיעים.

<פנחס מלכה: בהתאחדות עשיתי באופן אישי עבודה של חצי שנה וכתבתי תכנית שאחר כך השתמשו בה, ולשמחתנו, המשקיעים האלה חזרו.

<פנחס מלכה: היום להגיד למשקיעים האלה, תסתלקו מפה, זה חוסר אחריות.

<פנחס מלכה: המשקיעים האלה - -

מירי רגב: הבנתי, פיני.

מירי רגב: תודה.

<פנחס מלכה: - - - הם לכלכלה של מדינת ישראל.

<פנחס מלכה: מחר אף אחד לא יידע להביא אותם חזרה - -

מירי רגב: הבנתי, תודה.

מירי רגב: די.

<פנחס מלכה: - - אנחנו נשב פה ונחשוב, מה עושים כדי לשלם משכורות לאנשים.

מירי רגב: מאה אחוז.

מירי רגב: תודה רבה.

מירי רגב: קודם כול ברוכים הבאים לתלמידי כיתה ט' מתיכון עירוני ז' ביפו.

מירי רגב: שלום לכם וברוכים הבאים לכנסת.

מירי רגב: אני מבקשת לשמוע את רשות הטבע והגנים.

<יובל פלד: אני יובל פלד, מנהל חטיבת תכנון ופיתוח.

<יובל פלד: נמצאת פה גם מירה אבנרי, מתכננת המחוז.

<יובל פלד: גם היא בטח תוכל להוסיף לדבריי.

מירי רגב: לא, לא.

מירי רגב: אחד מדבר.

מירי רגב: מי שמגיע בסופי שבוע לחוף יכול לראות את המוני בית ישראל באים לחוף הקטנטן הזה שנותר פתוח, זמין ונגיש - -

מירי רגב: כמה אתם גובים לחוף?

<יובל פלד: לפי התקנות של משרד הפנים, 25 שקלים לרכב.

מירי רגב: 30 שקלים בשבת.

<יובל פלד: 30 שקלים בשבת.

מירי רגב: חשוב לדעת את המחיר, זה הרבה מאוד כסף.

<יובל פלד: זה לרכב בהתאם לתקנות של משרד הפנים.

מירי רגב: היועץ המשפטי לוועדה, זה חוקי לגבות 30 שקלים לרכב?

<תומר רוזנר: למיטב ידיעתי, משרד הפנים לא אישר גביית כספים במקום הזה, ולכן זה לא חוקי.

<תומר רוזנר: דבר נוסף, לפי הוראות החוק שלא חלות כאן באופן ישיר, אבל אפשר להקיש מהן, מותר לגבות כספים לחנייה כאשר יש חלופה להגיע בהליכה רגלית בלי לשלם את הכספים.

<תומר רוזנר: למיטב הבנתי, המקום הזה לא נגיש, אלא באמצעות החנייה, ולכן יש בעיה קשה מאוד עם הגבייה הזאת.

מירי רגב: אני מבקשת לכתוב מכתב לשר הפנים.

מירי רגב: אני רוצה לבדוק את הסוגיה הזאת.

מירי רגב: אנחנו גם נקיים דיון בסוגיה של גביית כספים.

<יובל פלד: אני אתקן את מה שנאמר.

<פנחס מלכה: אצלנו חונים בחינם.

מירי רגב: כן?

מירי רגב: טוב, בכל זאת, פה צריכים לממן עוד כמה אנשים.

מירי רגב: אני מבקשת לבדוק את הביטול - -

<יובל פלד: ראשית, הגבייה היא עבור חנייה ועבור הגן הלאומי המוכרז.

<יובל פלד: החנייה היא בכניסה לגן הלאומי המוכרז.

<יובל פלד: בקטע של החוף שבו מיועד כפר הנופש הכניסה לשם היא חינם - -

מירי רגב: אבל אין לשם נגישות.

<יובל פלד: זה מקום שיש שם חנייה שמאפשרת נגישות חופשית לחוף.

<יובל פלד: זאת אומרת יש פה חלופה כמו שאמר היועץ המשפטי.

<פנחס מלכה: אין שום חלופה.

מירי רגב: יש חלופה, ראש המועצה?

<שלמה אלימלך: לחנייה כן.

<פנחס מלכה: איפה?

<שלמה אלימלך: במגרש - -

<פנחס מלכה: אה, אצלי בחינם, כן.

<פנחס מלכה: עד שאני אסגור אותו.

<פנחס מלכה: המגרש שלי אמור להיות גן לאומי.

מירי רגב: הבנתי.

מירי רגב: כשהוא יסגור אותו לא תהיה אלטרנטיבה.

מירי רגב: אז הם לא יכולים לגבות 30 שקלים.

<פנחס מלכה: גם מה שאני היום זאת לא אלטרנטיבה, זה לא חוף מוכרז.

<פנחס מלכה: אין שם מציל, אסור לחנות שם חד-משמעית.

<פנחס מלכה: זה שטח פרטי.

מירי רגב: אני מבקשת שרשות הגנים יעשו בדיקה במשרד הפנים על העניין של גביית תשלום לחוף פלמחים.

<יובל פלד: אנחנו גובים אגרה על הכניסה לגן לאומי, לדעתי כחוק.

<יובל פלד: אבל אנחנו נבדוק את זה.

מירי רגב: תבדקו את זה.

מירי רגב: אמרת שזה לחנייה, עכשיו אתה אומר שזה לכניסה לגן.

<יובל פלד: גבייה עבור חנייה, אני מתקן.

מירי רגב: תחליטו – זה לחוף או לחנייה?

<יובל פלד: הגבייה היא בעבור החנייה – 30 שקל בסופי שבוע.

<תומר רוזנר: מי שבא עם תעודת המינוי של הגנים הלאומיים חונה חינם?

<יובל פלד: אני לא זוכר.

<תומר רוזנר: אז זה לא עבור הכניסה.

מירי רגב: זה לא עבור הכניסה.

מירי רגב: זה עבור החנייה, וזה לא חוקי.

<יובל פלד: אני חושב שפה אנחנו תואמים עם המשרד להגנת הסביבה, עם השר.

מירי רגב: אז תבדקו את זה כי זה לא חוקי.

<שלמה אלימלך: זה תואם עם השר להגנת הסביבה.

<פנחס מלכה: דברים לא חוקיים מותר לתאם.

מירי רגב: זה לא חוקי, ואני מבקשת לבדוק את זה במידי.

<יובל פלד: אני לא בטוח.

מירי רגב: אז תבדוק את זה.

מירי רגב: אם היית אומר את זה בוודאות אז הייתי אומרת לך לא לגבות כסף מהשבת הקרובה.

מירי רגב: מכיוון שאני צריכה ללמוד את העניין אני מבקשת ממך לבדוק את העניין, אם זה חוקי או לא.

מירי רגב: לפי מה שאמר היועץ המשפטי של הוועדה, זה לא חוקי.

מירי רגב: אבל אני רוצה שאתה תגיד את זה אחרי שתבדוק, ולכן אני מבקשת שתבדוק את זה היום ותחזור עוד היום עד מחר בצהריים עם תשובה בעניין הזה לוועדה.

מירי רגב: תודה.

<יובל פלד: מאה אחוז.

<יובל פלד: לא התכוננו לנושא הזה.

מירי רגב: אז תמיד תדע שכשאתה מגיע לדיונים בוועדת הפנים – מכיוון שאני גם עוסקת בנושאים חברתיים – נושא התשלום מאוד מפריע לי.

מירי רגב: אני רוצה לדעת כמה אנשים משלמים על משאבי הטבע שלנו, ומי נהנה מזה בסוף?

מירי רגב: האם האזרחים או מי שמפעיל את המקום?

<יובל פלד: ב-2010 הגשנו תכנית לוועדה המחוזית לגן לאומי במקום כפר נופש.

<יובל פלד: נדמה לי שהיא קיבלה מספר, אבל לצערי היא נדונה רק ב-2012 בוועדה המחוזית - -

<פנחס מלכה: מה לצערך?

<פנחס מלכה: אתם לא הגשתם תכנית.

מירי רגב: פיני, מה קרה?

<פנחס מלכה: אני רוצה שהיום יגידו את הדברים כמו שהם.

מירי רגב: אז יגידו, אבל אל תתפרץ.

<פנחס מלכה: אבל אני לא יכול לשמוע את זה.

מירי רגב: אתה יודע כמה דברים אני לא יכולה לשמוע?

<פנחס מלכה: הם הגישו תכנית כי אכפנו את זה באמצעות בית המשפט.

<פנחס מלכה: נקודה.

<פנחס מלכה: הם לא עשו שום דבר במשך כל השנים האלה.

מירי רגב: אם הם היו גוף פרטי אולי היו עושים את זה יותר מהר.

<פנחס מלכה: ממש לא.

<פנחס מלכה: הם גם אמרו לי לאורך כל השנתיים שהמקום הזה צריך להיות כפר נופש.

<פנחס מלכה: יש פופוליזם, גברתי, וזה משפיע.

<יובל פלד: אנחנו הגשנו תכנית ב-2010 שנדונה גם בוועדה המקומית וסורבה.

<יובל פלד: זה הועבר לוועדה המחוזית.

<יובל פלד: זאת תכנית עם מספר, ויש מועדים.

<פנחס מלכה: לא הוגשה שום תכנית - -

מירי רגב: רגע, פיני.

<יובל פלד: אנחנו מצפים שהתכנית הזאת תאושר.

מירי רגב: אתם התנגדתם בעבר לכפר נופש?

<שלמה אלימלך: מירה, אל תנדנדי בראש.

<שלמה אלימלך: לא התנגדתם.

<שלמה אלימלך: התכנית הזאת מייצרת את הגן הלאומי.

<שלמה אלימלך: אל תספרו סיפורים.

מירי רגב: ראש המועצה, רק שנייה, בבקשה.

מירי רגב: אני שואלת האם רשות הטבע והגנים התנגדו לכפר הנופש.

<שלמה אלימלך: לא.

מירי רגב: אתם עונים שבמקומם?

מירי רגב: אני שאלתי את רשות הטבע והגנים.

<מירה אבנרי: אנחנו התנגדנו לכפר הנופש מסיבה אחת.

<מירה אבנרי: בתקנון כשהתכנית הופקדה היה מותר שם דיור מוגן ולא רק אכסון.

<מירה אבנרי: אנחנו התנגדנו לתכנית, לסעיף הזה ולעוד כל מיני סעיפים.

מירי רגב: עזבי סעיפים, אתם ככלל התנגדתם לתכנית?

<מירה אבנרי: אנחנו לא התנגדנו כי בתכניות המתאר הארציות ובתמ"מ ובתכנית של ב"ר 236 שאפשרה גם גן לאומי לא התנגדנו.

מירי רגב: אבל מה שאת אומרת עכשיו זה דבר שהוא לא ברור לי.

<שלמה אלימלך: הם המליצו.

מירי רגב: שקט.

מירי רגב: אני יודעת לנהל את הדיון.

מירי רגב: אני רוצה לשמוע את עמדתכם ולהבין את רשות הטבע והגנים אם הם מחליפים חוות דעת ועמדות בהתאם להחלטות ממשלה.

מירי רגב: לכם יש עניין לשמור על הטבע ולשמור על הגנים ועל הנחלים ועל החופים.

מירי רגב: מראש הייתם צריכים לבוא כמו עמדת הגורמים הירוקים ולהגיד: אנחנו מתנגדים לכפר נופש.

מירי רגב: לא משנה מה יש שם – גן לאומי, פארק לאומי – לא יהיה שם כלום, זה יהיה שטח פתוח ויישאר פרטי.

מירי רגב: מתחילת הדרך הייתם צריכים להתנגד לזה, לפי ההבנה ולפי מה שאתם מייצגים.

מירי רגב: אני צודקת?

<מירה אבנרי: זה כמו שאת אומרת שלפני 30 שנה הייתה מדיניות.

מירי רגב: אבל זה לא היה לפני 30 שנה.

<מירה אבנרי: התכנית הזאת אושרה בשנת 2000.

<מירה אבנרי: בשנת 2000 רשות הגנים הלאומיים ורשות שמורות הטבע התאחדו, והייתה חשיבה אחרת.

<מירה אבנרי: אם היום התכנית הייתה עולה, כמו שהיה לנו במקומות אחרים, היינו מתנגדים.

<מירה אבנרי: אחד הדברים שהתנגדנו בגללם לתכנית הוא שאמנם אמרנו שהשטח לא ראוי להיות כפר נופש, אבל לא התנגדנו התנגדות מוחלטת.

<מירה אבנרי: התנגדנו שיהיה שם דיור.

מירי רגב: אני חייבת להגיד לך שאני מופתעת ממה שאת אומרת פה.

מירי רגב: אני שמחה שאם זה היה עולה היום הייתם אומרים את עמדתכם האחרת.

<פנחס מלכה: גברתי, הם הודיעו לוועדה המחוזית בשנת 2011 שהם לא יכינו תכנית לגן לאומי כי זה לא עניין שלהם לטפל בתיירות ונופש.

מירי רגב: פיני, סליחה.

<פנחס מלכה: השר אנס אותם להגיש תכנית שהם לא רצו - -

מירי רגב: בסדר.

מירי רגב: פיני.

<פנחס מלכה: שיגידו את זה, מה הבעיה עם זה?

<פנחס מלכה: זה לא אומר שאתם צריכים לשנות את דעתכם.

מירי רגב: אני מבקשת מרשות הטבע והגנים להביא לי, בבקשה, את חוות דעתכם לגבי הנושאים שמבקר המדינה דיבר עליהם.

מירי רגב: תשתדלו לא לשנות את דעתכם שוב אחרי שנה.

מירי רגב: זה לא משנה מה הייתה עמדתכם בעבר – מה העמדה שלכם היום שלא תשתנה בעוד שנה?

מירי רגב: מה עמדתכם לגבי כל הנושאים שמבקר המדינה אמר שהם נמצאים בבעיה בבת-ים, בבצת, בקיבוץ נחשולים, בחוף כרמל, בחוף הכינרת.

<פנחס מלכה: ניצנים, גברתי.

מירי רגב: יכול להיות, אני לא מכירה את הכול.

מירי רגב: אני לומדת.

<פנחס מלכה: ניצנים עכשיו הולכים לשלם לניצנים איזשהו תשלום על כך שמבטלים.

תמר זנדברג: זה דיון פרטי?

תמר זנדברג: זה יזם.

מירי רגב: זה לא דיון פרטי, אבל זה גם נושא שלו.

תמר זנדברג: בסדר גמור, אבל שמענו אותו יותר מכל - - - מתחילת השבוע.

מירי רגב: רשות הטבע והגנים, נא הביעו עמדתכם בכל הנושא הזה, בסדר?

<קריאה: אני מקווה שזאת עמדתכם הסופית.

<מירה אבנרי: אם אנחנו מדברים על התקדמות אני רוצה להודיע שלפי החלטת הוועדה המחוזית, התבקשנו לפי סעיף 78-77 לקדם את הפרסום, ואכן זה מפורסם.

<קריאה: למה לא עשיתם את זה כשעשיתם את התכנית.

<מירה אבנרי: כי לא היה צריך - - -

מירי רגב: לא משנה כרגע למה הם לא עשו את זה.

מירי רגב: הם לא עשו את זה.

מירי רגב: אני מבקשת את ההתייחסות של עדי לוסטיג.

<עדי לוסטיג: אני עדי לוסטיג ויחד עם דנה אנחנו יוזמות המאבק על חוף פלמחים.

<עדי לוסטיג: הרבה סיבות לשאלה למה לא הגישו ולמה לא התייחסו בנושא הזה היה בגלל שהנושא הזה נעלם והתגלגל מתחת לגלגלים.

<עדי לוסטיג: הסיבה שהנושא עלה היא שהציבור שם לב למה שקורה בחוף.

<פנחס מלכה: מי זה הציבור?

<פנחס מלכה: את מי את מייצגת?

מירי רגב: פיני, אני לא מוכנה שתקיים את הדיון הזה.

<עדי לוסטיג: הרבה מאוד אנשים.

<עדי לוסטיג: אני לא הפרעתי לך.

<פנחס מלכה: יש לך רשימה.

<פנחס מלכה: את יכולה להציג לנו את הרשימה?

<פנחס מלכה: את מי את מייצגת שאת יושבת פה?

מירי רגב: פיני, אני לא רוצה להוציא אותך מהדיון.

<פנחס מלכה: בזכות מה את יושבת פה?

<פנחס מלכה: את סתם מדברת בשם עצמך.

<פנחס מלכה: זה הכול.

<פנחס מלכה: לא מעבר לזה.

מירי רגב: אני מבקשת.

<עדי לוסטיג: לנושא מי – במשך הזמן שגם שהינו בחוף כדי לראות שדברים לא מתפתחים, אלפי אנשים הגיעו וחתמו על עצומות - -

<פנחס מלכה: לשתות וודקה - - -

תמר זנדברג: זה בלתי נסבל.

מירי רגב: פיני, די.

מירי רגב: סליחה.

מירי רגב: אני לא יכולה להמשיך לנהל את הדיון.

<פנחס מלכה: לא אפריע יותר.

מירי רגב: תכבד את הדיון.

<דנה לוסטיג: אין לנו שום בעיה עם היזמים, הם בסדר גמור.

<דנה לוסטיג: הם עבדו כמו שצריך, הכול בסדר.

<דנה לוסטיג: זה מה שהם עושים, זה המקצוע שלהם – ליזום.

<דנה לוסטיג: אבל כמו שאמרת, ואני מאוד מחזקת את מה שאמרת בתחילת הדיון – תמ"א 13 נכתבה לפני 30 שנה.

<דנה לוסטיג: אמנם התכניות אושרו בחדרי חדרים, הציבור לא היה מעורב, אף אחד לא שאל את המועצה, ואפילו את תושבי המועצה האזורית גן-רווה, שללא ספק מהיכרות אישית 90% מהמועצה הזאת לא מעוניינת בכפר נופש בחוף פלמחים - -

<פנחס מלכה: איזה אמירות אלה?

מירי רגב: עוד פעם?

מירי רגב: אמרת שלא תפריע יותר.

מירי רגב: אני מתייחסת אליך ברצינות.

<דנה לוסטיג: היוזמה הזאת היא מתוך העובדה שיש ייעוד קרקע לחופי ישראל.

<דנה לוסטיג: יכול להיות שבשנות ה-50 כשהגיעו למדינת ישראל וראו את החופים, אמרו: וואוו, יגיעו לכאן תיירים מכל העולם.

<דנה לוסטיג: אבל כמו שאמרת, ואני שוב מחזקת את זה – זה כבר לא רלוונטי היום.

<דנה לוסטיג: יש נושא שצריך להעלות אותו שוב כדי לבדוק האם זה רלוונטי.

<דנה לוסטיג: מתוך פחות מ-30 קילומטר חופים שנשארו – לא משנה כמה זה מאפשר או לא מאפשר – זכותם לקדם את המטרה שלהם, ואין שום צורך לתקוף אותנו - -

<פנחס מלכה: אני לא תוקף אתכם.

<פנחס מלכה: אני רק חושב שאתן צריכות להגיד שאתן מדברות בשם עצמכן.

מירי רגב: פיני.

תמר זנדברג: זה בלתי נסבל.

תמר זנדברג: מה זה?

מירי רגב: פיני, די, באמת, אי אפשר ככה.

תמר זנדברג: זה ברמה של תסמונת "טורט".

תמר זנדברג: די, שקט.

תמר זנדברג: זכותנו לשמוע את כל הנציגים פה.

תמר זנדברג: אני לא מבינה את זה.

<פנחס מלכה: כשאני שומע מישהו - -

מירי רגב: אבל זה מפריע לנו.

<עדי לוסטיג: אני יכולה לחזק את דבריי ולהגיד שהגענו עד פה, ואנחנו יושבות פה ומייצגות את הציבור מכיוון שההד הציבורי היה כל כך חזק והעלה את הנושא למקום הזה.

<עדי לוסטיג: בגלל זה אנחנו יושבים פה.

<עדי לוסטיג: ואנחנו יושבים בוועדות בכנסת ונאבקים בעניין הזה כבר במשך חמש שנים מהרגע שגילינו אותו, מהרגע שהתיישבנו על החוף.

<עדי לוסטיג: בקשר לסגירת החוף אני חייבת לציין שאין פה שאלה אם סגרו או לא סגרו.

<עדי לוסטיג: כבר סגרו לנו את החוף עם שער.

<עדי לוסטיג: כרגע השער פתוח, אני לא אומרת שום דבר.

<עדי לוסטיג: אבל היה כבר שטח סגור ומגודר במרחק של 30 מטר מקו החוף עם שומרים בפנים 24 שעות כדי שלא יורידו להם את הגדרות.

<עדי לוסטיג: בקשר לכך שזאת חנייה, ואין על זה שום דבר אנחנו מדברים על מקום עם אלפי ממצאים ארכיאולוגיים - -

<פנחס מלכה: כשאת עם המכונית פונטו שלך חונה עליו כל שבת.

מירי רגב: פיני.

<פנחס מלכה: - - - שאת - - - את מוכרת שם פיצה עם הקרון שלך כל שבת.

<פנחס מלכה: (האורח מוצא מהדיון)

<דנה לוסטיג: דבר אחד לגבי אינטרסים, עם כל הכבוד לחצי שנת התנדבות של היזמים כדי לבנות תכניות התנדבות – הנה התנדבות של כבר חמש שנים של התעסקות לא בשביל כסף, לא בשביל קידום ולא בשביל מקצוע – מתוך צורך ואינטרס הכי נקי והכי נכון, שצריך לשמור על חופי ישראל.

מירי רגב: תודה רבה לכם.

מירי רגב: תמר זנדברג, בבקשה.

תמר זנדברג: תודה, גברתי, היושבת ראש.

תמר זנדברג: אני רוצה לומר שתי הערות: האחת לנושא ההליך התכנוני והשנייה לנושא המחאה הציבורית.

תמר זנדברג: קודם כול מבחינת ההליך התכנוני צריך להבין שתכנית המתאר – גם התכנית לעידוד תיירות וגם התכנית לחוף – היא חוק.

תמר זנדברג: היא תכנית סטטוטורית, יש לה תוקף של חוק, והיא מחייבת כמו כל חוק אחר - -

מירי רגב: אם הוא נרגע שייכנס.

תמר זנדברג: החוק הזה, מי שקובע אותו זאת המדינה.

תמר זנדברג: הוא עובר, ואז הוא מחייב את כל המוסדות הפקידותיים ואת משרדי הממשלה שאוכפים אותו.

תמר זנדברג: זכותה של המדינה לשנות את החוק.

תמר זנדברג: גם החוק והתכניות עצמן מכילות בתוכן את התנאים לשינוי שלהן, ומה קורה אם משנים.

תמר זנדברג: למשל, סעיף 78-77 שמעניק פיצוי ליזם.

תמר זנדברג: כלומר אין כאן הפרה.

תמר זנדברג: החוק מעניק בידי המדינה, במקרה הזה משרד הפנים, את היכולת לשנות תכנית תוך פיצוי ראוי ליזם, וזה דבר שקורה לא פעם אחת ולא פעמיים.

תמר זנדברג: אפשר לשנות את החוק, וזה מה שנעשה במקרה הזה.

תמר זנדברג: לגבי הנושא הציבורי: עלתה כאן שאלה שעולה הרבה פעמים בנושאים אחרים, מה הייתה עמדתם של משרדי הממשלה בזמן אמת?

תמר זנדברג: איך היא השתנתה?

תמר זנדברג: חברות וחברים, עדי ודנה וכל שאר התושבות, התושבים, האזרחיות והאזרחים שעומדים מאחוריכם בין אם היו בהפגנות ובין אם חתמו על עצומות, ובין אם שיתפו בפייסבוק שהוא כלי דמוקרטי והשתתפותי חשוב והביאו לכאן לוועדה – אנחנו מצדיעים לכם, כי אתם הבאתם את השינוי, והבאתם את משרדי הממשלה שעמדתם לפני או לא נשמעה או נשמעה בקול ענות חלושה – הבאתם אותם לעמוד על העמדה שלהם; גם את רשות הטבע והגנים, ארגונים סביבתיים – כל האנשים האלה.

תמר זנדברג: חברות וחברים, ככה יוצרים שינוי.

תמר זנדברג: זה אחד המקרים הנדירים שתכנית שכבר אושרה וכבר התקדמה – ואני זוכרת שכשהתחיל הדיון הזה אמרו, אי אפשר, זה כבר סגרו, תעברו לחוף הבא, נציל אותו כי החוף הזה כבר סגור – והם הוכיחו שבכוחנו ליצור שינוי גם אחרי שהדברים נראים אבודים.

תמר זנדברג: אז נשמע קולם של משרדי הממשלה ושל הגורמים המקצועיים, גורמי התכנון וגורמי הסביבה וכו'.

תמר זנדברג: אז כל הכבוד לכם, אל תפחדו ואל תירתעו, אנחנו איתכם.

תמר זנדברג: אני שמחה שאנחנו היום כאן בוועדה במצב שזה מובן מאליו שאם כבר אנחנו במסלול של פיצוי או של חלופות, ורצועת החוף הזאת ניצלה.

תמר זנדברג: תודה.

<תומר רוזנר: זה ממש לא מובן מאליו.

תמר זנדברג: לא, שבדיון הזה אנחנו נמצאים במצב שזה מובן מאליו.

<פנחס מלכה: אני יכול להתייחס למשהו?

תמר זנדברג: לא, אתה התייחסת ארוכות ושמענו אותך.

<פנחס מלכה: את אומרת דברים לא נכונים.

<פנחס מלכה: את מטעה.

מירי רגב: פיני.

מירי רגב: יצאת ונכנסת.

מירי רגב: מה קרה?

תמר זנדברג: גם אתה אמרת דברים לא נכונים, ועם כל הכבוד, אני חברת כנסת, ואתה לא תעיר לי.

מירי רגב: מי את?

<קרן ההלפרין-מוסרי: אני מאדם, טבע ודין.

<קרן ההלפרין-מוסרי: ביקשתי את רשות הדיבור לומר כמה דברים קצרים.

מירי רגב: יש לי עוד דיון, אני לא יכולה לשמוע כאן את כל ארגוני הסביבה.

מירי רגב: אני מכירה את עמדתכם.

<קרן ההלפרין-מוסרי: לא דיבר פה אף ארגון סביבה.

<קרן ההלפרין-מוסרי: שאלתם כמה דברים נקודתיים שאני רוצה להצביע עליהם.

<קרן ההלפרין-מוסרי: לגבי תמ"א 12.1 שאלתם, מי קובע את מדיניות התיירות ולאיזה מועד היא עדכנית.

<קרן ההלפרין-מוסרי: אז אני רוצה רק להזכיר שתמ"א 12.1 אושרה בשנת 2010, והיא מבהירה שמדיניות התיירות שמשרד התיירות מקדם אותה היא לחזק את התיירות העירונית, וגם שר התיירות בהקשר לפלמחים צירף נתונים שמראים שזקוקים לחדרי מלון בארץ בתל-אביב ובירושלים ובמקומות מהסוג הזה ונתח קטן שזקוקים בו זה בשטחים כפריים.

<קרן ההלפרין-מוסרי: בכלל המגמה היא פחות תיירות כפרית ויותר תיירות עירונית.

<קרן ההלפרין-מוסרי: לגבי החלטת הממשלה שאמרו שאין בה שום אמירה פוזיטיבית ורק אמירה לבחון מחדש – זה לא נכון.

<קרן ההלפרין-מוסרי: בהחלטת הממשלה ב-2010 כתוב חד-משמעית שהרעיון הוא לשנות את ייעוד השטח לשטח ציבורי פתוח.

<קרן ההלפרין-מוסרי: כמובן, הוא לא החליט את זה, אלא ביקש מהוועדה המחוזית לבחון, אבל בהחלט כיוון לכיוון ברור מאוד.

<קרן ההלפרין-מוסרי: דבר נוסף לגבי משרד הביטחון והסמכות שלו בעניין הזה – כבר בתכנית משנת 2000 ניתנה סמכות ברורה למשרד הביטחון בסעיף 11 בתכנית להטיל מגבלות של בינוי וחידוש בשטח.

<קרן ההלפרין-מוסרי: הוא אכן עשה את זה, ואת עמדתו - -

מירי רגב: הוא אמר שהוא לא התנגד לזה אז משרד הביטחון הוא לא העניין פה.

<קרן ההלפרין-מוסרי: אבל הוא העביר עמדה עדכנית לחודש פברואר 2013 שלפיה, הוא אומר שאין אפשרות לממש את תכנית כפר הנופש, ולכן הוא מעודד את החלופה - -

<פנחס מלכה: זה לא נכון.

מירי רגב: - - - פיני.

<פנחס מלכה: אני לא יכול לשבת פה ולשמוע רק דברים לא נכונים.

מירי רגב: פיני, לא נדון יותר על זה.

מירי רגב: אנחנו מסכמים את הדיון.

מירי רגב: הדיון הזה הוא טעון משום שבצדק כועסים היזמים שמדינה מוציאה מכרז, ויד ימין לא יודעת מיד שמאל.

מירי רגב: היזם בסופו של דבר הוא יזם, הוא לא בא להחליף את האינטרסים של המדינה.

מירי רגב: נכון שהוא אזרח ישראלי, ונכון שחשובה לו המדינה, ונכון שהוא ציוני – אבל בסוף הוא יזם.

מירי רגב: אם הוא היה רוצה לעבוד במשרד ממשלתי הוא היה הולך לעבוד.

מירי רגב: יש פה בעיה שבתוך משרדי הממשלה כשמוציאים משהו למכרז הם לא עושים את שיעורי הבית.

מירי רגב: משרד התיירות היה צריך לעשות שיעורי בית ולחשוב מה התפיסה של התיירות שלנו, מה אנחנו רוצים להקים, מה המטרות שלנו, וכשמוציאים מכרז הבעיה היא לא של היזם.

מירי רגב: לכן היזם הוא לא אישיו בדיון הזה.

מירי רגב: תכף אני אגיד מה אני חושבת לגבי הפיצוי כי אני מסכימה שאם יזם בעקבות יוזמת מדינה ניגש למכרז, עמד בכל ההיבטים של המכרז, בכל תקנות המכרז, הלך, חזר עם היבטים ביורוקרטיים – אנחנו הרי יודעים מה זה ועדת מכרזים - -

תמר זנדברג: זה גם חוק שהוא צריך להיות מפוצה, זה לא צ'ופר.

מירי רגב: - - ואנחנו גם דנים בזה גם בעניין פצלי השמן והפוספטים.

מירי רגב: צריכים לטפל בזה.

מירי רגב: אבל בסופו של דבר לא היזם הוא הבעיה כאן.

מירי רגב: אנחנו צריכים להבין שיש לנו מעט חופים במדינת ישראל.

מירי רגב: התפקיד שלנו כאזרחים, נבחרי ציבור וכממשלה זה להגן על משאבי הטבע שלנו ולאפשר את האיזון הנכון בין יכולת של מימוש תיירות לבין היכולת של אזרחים שיוכלו ליהנות ממשאב הטבע שבהיבט הזה זה חופי המדינה.

מירי רגב: את האיזון הנכון והראוי צריך לעשות הגורם שאמור להיות אחראי לכך בהיבט הזה.

מירי רגב: זה משרד התיירות בפיקוח של משרד הפנים ושל ועדת הפנים והגנת הסביבה יחד עם השר להגנת הסביבה.

מירי רגב: לכן אני מבקשת להציג בדיון בוועדה את תפיסת החופים, בניית כפרי נופש ומלונות לאורך חופי מדינת ישראל על-ידי שר התיירות ושהשר להגנת הסביבה יהיה פה.

מירי רגב: אני רוצה לעשות דיון מהותי איך אתם תופסים מחדש את נושא החופים, כדי שלא נגיע שוב למצב שיזמים יהיו מתוסכלים.

מירי רגב: אני בטוחה שהם חושבים שיש צדק בעניין הזה, אבל הם אומרים, ריבונו של עולם, המדינה עשתה את החשיבה, לא אני צריך לעשות את החשיבה במקומה.

מירי רגב: המדינה עשתה את חשיבתה, רשות הגנים חשבה אז אותו דבר כמו המדינה – היום היא שינתה את דעתה, לא משנה למה – ועכשיו אני צריך לסחוב את זה על גבי.

מירי רגב: לא רוצה לסחוב את זה על גבי.

מירי רגב: לכן אני מבקשת ששר התיירות יבוא להציג את התפיסה בעניין הזה.

מירי רגב: שנית, אנחנו נעשה דיון בשבוע הבא או בעוד שבועיים לגבי מחירים בחופים ביולי-אוגוסט.

מירי רגב: בעניין הזה אני מבקשת שרשות הטבע והגנים יציגו לנו מדוע הם לוקחים 30 שקלים בחוף פלמחים, מה האלטרנטיבה שיש שם.

מירי רגב: שלא יביאו לי את החוף הפרטי כאלטרנטיבה.

מירי רגב: אלטרנטיבה מבחינתי זה הגעה של אוטובוס למקום.

מירי רגב: אוטובוס זמין שנוסע לשם גם בשבתות, ואני לא בטוחה שיש אוטובוס בשבתות למקום הזה.

מירי רגב: לא להגיד לי שהאלטרנטיבה היא החוף הפרטי.

מירי רגב: כשנוח אתם בעד החוף הפרטי, וכשלא נוח אתם מתנגדים לו.

מירי רגב: החוף הפרטי הוא בכלל לא נושא לדיון פה.

מירי רגב: אני רוצה לדעת אלטרנטיבה שאם אני רוצה לנסוע מראש העין לפלמחים בשבת יש לי אוטובוס שמגיע לשם.

מירי רגב: אם לא, ואני מגיעה לשם עם הרכב שלי אז אני לא רוצה לשלם 30 שקלים.

מירי רגב: אנחנו נקיים כאן דיון, ואני מבקשת נקודתית בעניין של פלמחים לכתוב מכתב לשר הפנים.

מירי רגב: לא נמצא כאן נציג ממשרד המשפטים.

מירי רגב: אני מבקשת שמשרד המשפטים והמגשר מני מזוז יעשו את העבודה כראוי.

מירי רגב: המדינה צריכה לפצות את היזם.

מירי רגב: החליטו על שינוי, מותר למדינה להחליט החלטה אחרת, נכון שמדינה תשנה החלטה שהתקבלה לפני 30 שנה.

מירי רגב: אבל צריך לפצות את היזם.

מירי רגב: צריך להגיע כאן לסיכום הגישור הזה ולסגור את הסוגיה הזאת.

מירי רגב: אנחנו רוצים לעודד יזמים להגיע לארץ, אנחנו רוצים לעודד מלונות, רוצים לעודד תיירות, אנחנו רוצים לעודד בנייה.

מירי רגב: אנחנו צריכים להתעסק בעסקים כמו שמתעסקים בעסקים ולא לשנות כל שני וחמישי את עמדותינו.

מירי רגב: גם למדינה ולפקידים בתוך המדינה יש אחריות על ההחלטות שלהם.

מירי רגב: לכן נכון יהיה לפצות כראוי.

מירי רגב: הוועדה המחוזית, אני מבינה שזה עולה עכשיו לוועדה הארצית לגבי הגן הלאומי.

<רות יוסף: לא, זה חוזר למחוזית.

מירי רגב: אז אני מבקשת לקדם סוגיה של פארק לאומי בוועדה המחוזית כדי שאנשים יוכלו לבוא וליהנות מחוף פלמחים.

מירי רגב: כרגע אני מבינה שאין יותר דיון על כפר נופש.

מירי רגב: הדיון הוא על גן לאומי, פארק לאומי - -

<רות יוסף: כפר נופש מאושר.

<רות יוסף: אם יש דיון הדיון הוא לבטל את כפר הנופש.

מירי רגב: כפר הנופש מאושר, אבל הוא לא מקודם.

מירי רגב: יש הרבה דברים שמאושרים ולא מקודמים.

מירי רגב: יש גם הרבה חוקים שלא נאכפים.

תמר זנדברג: השאלה האם מקודם הביטול וקידום הגן הלאומי.

מירי רגב: כרגע מבחינתי מה שתקף הוא החלטת הממשלה שצריך לדאוג שבפלמחים יהיה פארק לאומי.

<פנחס מלכה: זאת לא החלטת הממשלה, גברתי.

מירי רגב: זאת החלופה שאני מבינה להחלטת הממשלה.

<פנחס מלכה: אין כזה דבר, זה לא קיים.

מירי רגב: אוקיי.

מירי רגב: כפר הנופש כרגע לא מקודם.

מירי רגב: הגישור צריך להיות מקודם כדי לאפשר ליזם לקבל את הפיצוי שלו.

מירי רגב: אנחנו נקיים דיון בסוגיית התיירות וכל מה שקשור לחופים – שר הפנים בנושא גביית התשלום.

מירי רגב: מי אמור לקדם את הביטול של כפר הנופש?

<קריאות: הוועדה המחוזית.

מירי רגב: אז התכנית של הגן הלאומי - -

<פנחס מלכה: לא, זה רשות הטבע והגנים, זה לא תכנית.

<פנחס מלכה: התכנית לא באה לבד לשם.

<פנחס מלכה: מישהו צריך - - -

מירי רגב: מתי זה אמור לעלות לוועדה המחוזית?

<רות יוסף: במהלך הישיבות הקרובות בעוד כחודש וחצי הנושא יעלה לדיון, ואז הוועדה תחליט מה לעשות עם התכנית שהגישה רט"ג.

תמר זנדברג: הגורם שיוזם את התכנית זה רט"ג?

<קריאות: כן.

מירי רגב: אז מן הסתם רט"ג ייזמו את הדיון שהוא אחר.

מירי רגב: מתי, ביוני בערך?

<רות יוסף: כן, יוני-יולי.

מירי רגב: תודיעי לנו מראש במכתב.

תמר זנדברג: אם אפשר לעדכן את כל חברי הוועדה.

מירי רגב: תודיעי במכתב לוועדת הפנים מתי הנושא הזה עולה לדיון בוועדה המחוזית, וכמובן, תעדכני בזה את כל חברי הוועדה.

מירי רגב: תודה רבה לכם, הישיבה נעולה.

מירי רגב: אנחנו עוברים לדיון הבא.